stanford-oval/wikipedia huggingface dataset:
Ategnatos

| Ategnatos Eluveitie |
| --- | --- | --- |

Studioalbumin tiedot
 Julkaistu: 5. huhtikuuta 2019
 Levy-yhtiö: Nuclear Blast
Listasijoitukset
  9.
Eluveitien muut julkaisut
| Evocation II: Pantheon 2017 | Ategnatos 2019 |   |
Ategnatos on sveitsiläisen folk metal -yhtye Eluveitien studioalbumi, joka julkaistiin 5. huhtikuuta 2019.
Kappaleet

Ategnatos – 4.53
Ancus – 0.11
Deathwalker – 4.53
Black Water Down – 4.18
A Cry In The Wilderness – 5.24
The Raven Hill – 4.12
The Silvern Glow – 1.10
Ambiramus – 2.53
Mine Is The Fury – 3.33
The Slumber – 4.56
Worship – 5.34
Trinoxtion – 1.18
Threefold Death – 3.31
Breathe – 5.28
Rebirth – 4.58
Eclipse – 3.01
Kokoonpano

Jonas Wolf - kitara
Matteo Sisti - pillit, säkkipilli, mandola, bodhran
Nicole Ansperger - viulu
Alain Ackermann - rummut
Chrigel Glanzmann - laulu, pillit, mandola, säkkipilli
Fabienne Erni - laulu, kelttiläinen harppu
Kay Brem - basso
Michalina Malisz - kampiliira
Rafael Salzmann - kitara
Arvostelut

Imperiumi: 9½/10
Inferno:
Soundi:
Aiheesta muualla

Ategnatos Discogsissa. (englanniksi)
Albumi Ategnatos Encyclopaedia Metallum -sivustolla (englanniksi)
Anthony Randolph

| Anthony Randolph |
| --- | --- |
 Randolph vuonna 2017.
Henkilötiedot
Koko nimi:  Anthony Erwin Randolph jr.
Syntynyt: 15. heinäkuuta 1989 (ikä 35) Würzburg, Länsi-Saksa
Kansalaisuus:   Yhdysvallat    Slovenia
Koripalloilija
Pelipaikka:  Iso laitahyökkääjä / Sentteri
Pituus:  211 cm
Paino:  104 kg
NBA-varaus:  14. varaus 2008 (Golden State Warriors)
Pelaajaura
Yliopistojoukkueet
2007–2008:  Louisianan osavaltionyliopisto
Seurajoukkueet
2008–2010 2010–2011 2011–2012 2012–2014 2014–2016 2016–:  Golden State Warriors New York Knicks Minnesota Timberwolves Denver Nuggets BK Lokomotiv Kuban Real Madrid
Maajoukkueet
2015 2017–:   Yhdysvallat  Slovenia
Ottelut (pisteet):  4 (49) 
| Mitalit> Miesten koripallo.Maa:   Slovenia.EM-kilpailut  | Mitalit> Miesten koripallo.Maa:   Slovenia.EM-kilpailut  | Mitalit> Miesten koripallo.Maa:   Slovenia.EM-kilpailut  | Miesten koripallo> Maa:   Slovenia. |
| --- | --- | --- | --- |
|  Kultaa | Turkki ym. 2017 |  |  |
Maa:   Yhdysvallat
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Toronto 2015 |  |  |
Anthony Erwin Randolph jr. (s. 15. heinäkuuta 1989 Würzburg, Länsi-Saksa) on yhdysvaltalainen, sittemmin myös Slovenian kansalaisuuden saanut, koripalloilija.
Pelaajaura > Yliopisto ja NBA

Isona laitahyökkääjänä tai sentterinä pelaava Randolph pelasi kauden ajan yliopistokoripalloa Louisianan osavaltionyliopistossa, ja Golden State Warriors varasi hänet NBA:han 14. vuorolla vuoden 2008 varaustilaisuudessa. Edustettuaan Warriorsia kaksi kautta hän pelasi puoli kautta New York Knicksissä, puolitoista kautta Minnesota Timberwolvesissa ja kaksi kautta Denver Nuggetsissa.
Pelaajaura > Eurooppa

Kaudeksi 2014–2015 Randolph siirtyi Eurooppaan, venäläiseen Lokomotiv Kubaniin, jossa pelasi kaksi kautta. Tämän jälkeen hän siirtyi espanjalaiseen Real Madridiin jossa voitti Espanjan cup-mestaruuden vuonna 2017.
Pelaajaura > Maajoukkueet

Randolph kuului Yhdysvaltain miesten maajoukkueseen sen voittaessa pronssia vuoden 2015 Pan-Amerikan kisoista. Kesällä 2017 Randolph sai Slovenian kansalaisuuden, minkä myötä hän pystyi pelaamaan Slovenian maajoukkueessa syksyn EM-kilpailuissa. Slovenia voitti EM-turnauksen päätteeksi Euroopan mestaruuden.
Aiheesta muualla

Kuvia tai muita tiedostoja aiheesta Anthony Randolph Wikimedia Commonsissa
Profiili FIBA Archive (englanniksi)
Bad Wolves

| Bad Wolves |
| --- | --- |
 Bad Wolves vuonna 2019.
Tiedot
Toiminnassa:  2017–
Tyylilaji:  heavy metal, hard rock, metalcore
Laulukieli:  englanti
Jäsenet:  Daniel Laskiewicz, laulu   Kyle Konkiel, basso   John Boecklin, rummut   Doc Coyle, kitara   Chris Cain, kitara  
Entiset jäsenet:  Tommy Vext, laulu  
Levy-yhtiö:  Eleven Seven  
Aiheesta muualla
Kotisivut
Infobox OKNimi-testi OK: 
Bad Wolves on vuonna 2017 perustettu yhdysvaltalainen superyhtye, joka koostuu aiemmin muun muassa In This Momentissa, Divine Heresyssä, God Forbidissa sekä DevilDriverissa soittaneista muusikoista.
Bad Wolves julkaisi ensimmäisen singlensä ”Learn to Live" toukokuun alussa 2017. Marraskuussa yhtye kertoi solmineensa levytyssopimuksen Eleven Seven Musicin kanssa sekä julkaisi toisen singlensä ”Toast to the Ghost”.
Tammikuussa 2018 Bad Wolves julkaisi cover-version The Cranberriesin ”Zombie” -kappaleesta. The Cranberriesin laulaja Dolores O’Riordanin oli tarkoitus laulaa kappaleen lauluosuudet, mutta hän menehtyi samana päivänä, jolle äänitys oli suunniteltu. Bad Wolves julkaisi kappaleeseen myös musiikkivideon. Kappale myi Kanadassa kultalevyyn oikeuttavan määrän eli 40 000 kappaletta.
Bad Wolvesin 13 kappaletta sisältävä debyyttialbumi Disobey julkaistiin 11. toukokuuta 2018.
Diskografia > Studioalbumit

Disobey (2018)
N.A.T.I.O.N. (2019)
Dear Monsters (2021)
Die About It (2023)
BMW 1-sarja (F40)

| BMW F40 |
| --- | --- |

Valmistustiedot
Valmistusmaa:   Saksa
Valmistaja:  BMW
Valmistusvuodet:  2019–
Korimalli:  5-ovinen hatchback
Luokka:  C-segmentti
Edeltäjä:  BMW F20
Teknisesti samankaltaisia:  BMW F39 BMW F44 BMW F45 BMW F46 BMW F48 BMW F52 Mini Clubman (F54) Mini Countryman (F60)
Tekniset tiedot
Pohjalevy:  BMW UKL2
Moottori:  R3 R4
Iskutilavuus:  1,5–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 8-vaihteinen automaatti 7-vaihteinen kaksoiskytkin
BMW F40 on BMW 1-sarjan kolmannen sukupolven malli, jota on valmistettu vuodesta 2019 lähtien. Se korvasi edeltäneen F20-mallin. Takavetoisista edeltäjistään poiketen F40 on etuvetoinen.
BMW 1-sarja (F40) 2019–

BMW F40 perustuu valmistajan etuvetoisia automalleja varten kehittämälle UKL2-perusrakenteelle. Se on edeltäjäänsä viisi millimetriä lyhyempi kokonaispituudeltaan ja 20 millimetriä akseliväliltään. Leveys kasvoi 34 millimetrillä ja korkeus 13 millimetrillä. Etuvetorakenteen ja poikittain sijoitetun moottorin ansiosta matkustajatilat ovat merkittävästi aiempaa suuremmat.
Vuoden 2019 Euro NCAP -kolaritestistä F40 sai tulokseksi täydet viisi tähteä.
Ensimmäiset bensiinimallit ovat kolmesylinterinen 118i (140 hv) sekä nelisylinterisellä 2,0-litraisella (306 hv) moottorilla ja nelivedolla varustettu lippulaivamalli M135i. Dieselvalikoiman muodostavat kolmesylinterinen 116d (116 hv) sekä nelisylinteriset 118d (150 hv) ja 120d (190 hv), jonka yhteydessä on aina neliveto.
Aiheesta muualla

Kuvia tai muita tiedostoja aiheesta BMW 1-sarja (F40) Wikimedia Commonsissa
BMW 2-sarjan Active Tourer

| BMW F45 / F46 |
| --- | --- |

Valmistustiedot
Valmistusmaa:   Kiina  Saksa
Valmistaja:  BMW
Valmistusvuodet:  2014–
Korimalli:  5-ovinen tila-auto
Luokka:  M-segmentti
Teknisesti samankaltaisia:  BMW F39 BMW F40 BMW F44 BMW F48 BMW F52 Mini Clubman (F54) Mini Countryman (F60)
Tekniset tiedot
Pohjalevy:  BMW UKL2
Moottori:  R3 R4
Iskutilavuus:  1,5–2,0 l
Polttoaine:  bensiini diesel
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti 8-vaihteinen automaatti 7-vaihteinen kaksoiskytkin
BMW 2-sarjan Active Tourer (F45) on BMW:n vuodesta 2014 lähtien valmistama tila-automalli, joka on valmistajansa ensimmäinen etuvetoinen sarjatuotantoauto. Autossa käytetään samaa pohjalevyä kuin Minissä. Mallista on saatavana myös seitsemänpaikkainen versio nimeltään Gran Tourer (F46).
BMW 2-sarjan Active Tourer (F45) 2014–

BMW 2-sarjan Active Tourer esiteltiin Geneven autonäyttelyssä maaliskuussa 2014. Seitsenpaikkainen Gran Tourer tuli markkinoille vuonna 2015.
Vuoden 2014 Euro NCAP -kolaritestistä Active Tourer sai tulokseksi täydet viisi tähteä.
Active Tourerin kaikissa moottoreissa käytetään kaksoisturbotekniikkaa. Bensiinimoottoreista pienin on kolmesylinterinen 218i (135 hv). Toinen on nelisylinterinen 225i (231 hv). Dieselvaihtoehto on nelisylinterinen 218d (150 hv). Jokaisen moottorin yhteyteen on saatavana automaattivaihteisto, joka on 225i-moottorin yhteydessä kahdeksan- ja muissa kuusiportainen.
Vuonna 2016 markkinoille tuotiin myös ladattava hybridimalli 225xe, jossa kolmesylinterisen bensiinimoottorin apuna on 88-hevosvoimainen sähkömoottori.
Vuoden 2018 alussa Active Tourer ja Gran Tourer kokivat kasvojenkohotuksen, jossa uudistettiin niiden keulan ilmettä. Joidenkin moottorien yhteyteen tuli saataville seitsemänportainen Steptronic-kaksoiskytkinvaihteisto.
Aiheesta muualla

Kuvia tai muita tiedostoja aiheesta BMW 2-sarjan Active Tourer Wikimedia Commonsissa
Kuvia tai muita tiedostoja aiheesta BMW 2-sarjan Gran Tourer Wikimedia Commonsissa
BMW 218d Gran Tourer
Facelift-mallin BMW Active Tourer.
Facelift-mallin BMW Gran Tourer.
Ateismi: Lyhyt johdanto

| Ateismi: Lyhyt johdanto> Atheism: A Very Short Introduction |
| --- | --- |

Alkuperäisteos
Kirjailija:  Julian Baggini
Kansitaiteilija:  Philip Atkins
Genre:  ateismi
Kustantaja:  Oxford University Press
Julkaistu:  2003
Ulkoasu:  nidottu
Suomennos
Suomentaja:  Erkki Hartikainen, Suvi Laukkanen ja Paula Vasama
Kustantaja:  Kustannus Oy Vapaa Ajattelija Ab
Julkaistu:  2005
Ulkoasu:  nidottu
Sivumäärä:  128
ISBN:  951-98702-1-0
Sarja: A Very Short Introduction
Löydä lisää kirjojaKirjallisuuden teemasivulta
Ateismi: Lyhyt johdanto on alun perin Oxford University Pressin A Very Short Introduction -sarjassa vuonna 2003 ilmestynyt filosofi Julian Bagginin teos, joka esittelee ateismin ja uskonnottoman etiikan perusteet. Teos on suomennettu vuonna 2005.
Sisältö

Kirjan luvut ovat:
Mitä on ateismi?
Ateismin puolesta
Ateistinen etiikka
Merkitys ja tarkoitus
Ateismi historiassa
Uskontoa vastaan?
Johtopäätöksiä
Sisältö > Mitä on ateismi?

Luvussa ”Mitä on ateismi?” Baggini havainnollistaa ateismin käsitettä tarinalla Loch Nessin hirviöstä. Bagginin mukaan useimmat ihmiset ovat sitä mieltä, ettei Loch Ness -järvessä ole hirviötä. Henkilöistä, jotka pitävät järveä tavallisena järvenä, jossa ei ole hirviötä, ei käytetä mitään eritystä nimitystä. Oletetaan, että niiden ihmisten määrä, jotka uskovat järvessä olevan hirviön, alkaa kasvaa. Pian heitä aletaan kutsua ”nessisteiksi”. Kun nessistien määrä kasvaa riittävän suureksi, nessisti lakkaa olemasta pilkkanimi. Vaikka hirviön olemassaolosta ei ole mitään näyttöä, nessistejä aletaan pitää normaaleina. Niitä, jotka eivät ole nessistejä, aletaan kutsua ei-nessisteiksi eli anessisteiksi.
Tavallisella ihmisellä on erilaisia todellisuutta koskevia käsityksiä. Teistit sanovat, että tämän lisäksi todellisuuteen kuuluu jumala. Jos teistejä eli jumalaan uskovia ei olisi, olisi kuitenkin ateisteja, mutta kukaan ei kutsuisi heitä ateisteiksi. Ateistien käsitys olisi aivan sama vaikka teistejä ei olisi ollut koskaan olemassa.
Baggini arvostelee myös agnostisismia. Hänen mukaansa agnostikkojen ajattelutavan mukaan ei voitaisi sanoa, nouseeko aurinko huomenna, koska mikään kokemustieto ei ole täysin varma.
Sisältö > Ateistinen etiikka

Uskonnon ja moraalin suhteesta Baggini sanoo, että vaikka ei voida todistaa loogisesti, että ateistien pitäisi käyttäytyä moraalisesti, tätä ei voida todistaa myöskään uskovaistenkaan suhteen. Bagginin mukaan ihmiset arvostavat erilaisia asioita ja ottavat huomioon erilaisten tekojen seurauksia.
Sisältö > Uskontoa vastaan?

Baggini sanoo välttävänsä kirjassa käsitettä humanismi. Hänen mukaansa uskonnottomaankin humanismiin liittyy ateismin lisäksi käsityksiä moraalista ja ihmisen keskeisestä asemasta. Toiseksi sana on monimerkityksinen: puhutaan esimerkiksi kristillisestä humanismista ja humanistisista tieteistä. Humanistijärjestöihin kuuluu myös uskovaisia. Kolmanneksi Bagginin mielestä on jäänne uskontojen ajattelusta, että ihminen on muun luonnon yläpuolella. Hänen mielestään jotkut humanistijärjestöt edustavat ihmislajikeskeisyyttä.
Bagginin mielestä ateismi tarkoittaa kasvamista eteenpäin lapsuudesta, elämään vastuullista aikuisuutta ilman harhakuvitelmia. Hänen mukaansa ateismi on myönteinen siirtyminen pois taruista ja taikauskosta.
Vastaanotto

Vapaa-ajattelijain liiton puheenjohtaja Erkki Hartikainen ryhtyi kirjan suomennoshankkeeseen, koska sanojensa mukaan ”kun olin lukenut Bagginin kirjasta 56 ensimmäistä sivua, ajattelin, että tämähän on paras kirja, mitä olen milloinkaan lukenut.” Loppuosasa on Hartikaisen mukaan joukko puutteita. Suomennetun teoksen lopussa on Hartikaisen laatimat suomentajan jälkisanat, jossa hän huomauttaa että kirja sisältää sellaisia tosiasiaväitteitä, jotka on muualla osoitettu paikkansapitämättömiksi. Ensiksi Hartikainen huomauttaa, että jo muinaisessa Kreikassa oli oikeita julkijumalattomia, tunnettu esimerkki on tyranni Kritias. Toinen suomentajan huomautus koskee jumalatodistusten merkitystä uskolle. Baggini on sitä mieltä, että jumalatodistuksilla ei ole uskolle juuri merkitystä, ja Hartikainen kertoo itsekin luulleen niin siihen asti, kun hän yhdessä Suomen Gallupin kanssa teki vuonna 1973 tutkimuksen asiasta. Tutkimustulosten mukaan muun muassa 38 prosenttia suomalaisista sanoi uskovansa, koska kaikkeudella on luoja.
BMW R23

| BMW R23 |
| --- | --- |

Historia
Valmistaja:  BMW
Valmistusmaa:   Saksa
Valm. vuosina:  1938-1940
Yleiset tiedot
Pituus:  2000 mm
Korkeus:  1350 mm
Kuivapaino:  135 kg
Moottori
Moottori:  Yksisylinterinen nelitahtinen  kW (10 hv)
Kuutiotilavuus:  247
Kulutus:  3,5 l/100 km
Huippunopeus:  95,5 km/h
BMW R23 on BMW:n moottoripyörämalli 1930-luvun lopulta. Yksisylinterin R20-mallista kehitetty  R23-malli suunniteltiin 1937/38. Mallia myytiin 8 021 kpl. R23 oli yksisylinteristen pyörien perusta aina 1960-luvulle saakka.
Toisen maailmansodan jälkeen BMW oli myös raunioina. Münchenin ulkopuolella oleva tehdas oli tuhoutunut pommituksissa. Saksan antautumisen myötä mm. moottoripyörien tuotanto oli kielletty 1947 vuoteen saakka. Tuolloin BMW sai luvan aloittaa tuotannon Yhdysvaltain luvalla Baijerissa. Silloin aloitettiin taas nollasta, ilman suunnitelmia ja piirustuksia. Ensimmäinen länsisaksalainen 250-kuutioinen moottoripyörä oli R24 vuonna 1948, joka seurasi R23-mallia. Malliin tehtiin parannuksia verrattuna sotaan edeltävään R23-malliin. Vuonna 1949 BMW teki R24-mallia 9 200 kappaletta.
Barbara Monk Feldman

Barbara Monk Feldman (s. 1953 Québec) on kanadalainen säveltäjä. Hän sai musiikin maisterin arvon McGillin yliopistosta Montrealista ja filosofian tohtorin arvon musiikissa New Yorkin osavaltionyliopistosta (Buffalo), jossa hänen opettajanaan oli Morton Feldman. Monk meni Feldmanin kanssa myös naimisiin vuonna 1987. McGillin yliopistossa Monk sai opetusta Bengt Hambraeukselta.
Monk Feldman on vieraillut luennoitsijana omien teostensa esityksissä Darmstadtin Ferienkurse für Neue Musikissa vuosina 1988–1994. Hän luennoi myös Kanadan ja Yhdysvaltain yliopistoissa. Hänen teoksiaan on esitetty useissa paikoissa Euroopassa, Japanissa ja Pohjois-Amerikassa. Monk Feldman on tehnyt yhteistyötä muidenkin taiteenlajien tekijöiden, kuten Stan Brakhagen kanssa; Brakhagen käsin maalattu elokuva Three Homerics luotiin Monkin teosta Infinite Other varten. Monk Feldman perusti Time Shards Music Seriesin Santa Fen Georgia O'Keeffe -museossa vuonna 2001 ja toimi sen taiteellisena johtajana. Hän sävelsi oopperansa Pyramus and Thisbe (2010) itse laatimaansa librettoon.
Monk Feldmanin teosten esittäjiin ovat lukeutuneet Arditti-jousikvartetti, klarinetisti Roger Heaton, pianistit Yvar Mikhashoff, Ursula Oppens, Frederic Rzewski ja Aki Takahashi, lyömäsoittajat Steven Schick, Robyn Schulkowsky ja Jan Williams sekä sellisti Frances-Marie Uitti.
Barbara Mensing

| Mitalit> Maa:   Saksa.Naisten jousiammunta. Olympialaiset  | Mitalit> Maa:   Saksa.Naisten jousiammunta. Olympialaiset  | Mitalit> Maa:   Saksa.Naisten jousiammunta. Olympialaiset  | Maa:   Saksa> Naisten jousiammunta. |
| --- | --- | --- | --- |
|  Hopeaa | Sydney 2000 | joukkuekilpailu |  |
|  Pronssia | Atlanta 1996 | joukkuekilpailu |  |
Barbara Mensing (s. 23. syyskuuta 1960) on saksalainen jousiampuja. Hän kuului olympiapronssia Atlantasta 1996 ja hopeaa Sydneystä 2000 voittaneeseen Saksan joukkueeseen. Molemmilla kerroilla joukkueeseen hänen lisäkseen kuuluivat Cornelia Pfohl ja Sandra Wagner-Sachse. Henkilökohtaisesta kilpailusta hän voitti EM-hopeaa 1994 ja vuotta myöhemmin MM-hopeaa.
Bada (käyttöjärjestelmä)

Bada on korealaisen Samsungin kehittämä mobiililaitteiden käyttöjärjestelmä. Nimi ”bada” on johdettu korean kielen merta tarkoittavasta sanasta.
Samsung julkaisi Badan 10. marraskuuta 2009. Ensimmäinen Badaa käyttävä Samsungin puhelin Wave S8500 esiteltiin vuoden 2010 Mobile World Congressissa. Vuoden 2013 helmikuussa Samsung ilmoitti lopettavansa Badan kehittämisen ja keskittyä kehittämään Tizen-mobiilikäyttöjärjestelmää yhteistyössä Intelin kanssa.
Jotkin tahot epäilivät alun alkaen Badan tarpeellisuutta, koska markkinoilla oli jo useita mobiilikäyttöjärjestelmiä ja niiden keskinäinen kilpailu oli äärimmäisen kireää. Samsung itsekin oli vahvasti sitoutunut kilpailevaa Android-käyttöjärjestelmää käyttävien puhelimien valmistukseen. Sen strategiassa Bada oli käyttöjärjestelmänä edullisemmissa ns. featurephoneissa Androidin ollessa varsinaisissa älypuhelimissa.
Samsung kertoi joulukuussa 2010 olevansa saavuttamassa suunniteltua viiden miljoonan Bada-puhelimen vuosimyyntiä. Vuoden 2013 jälkeen Bada katosi myyntitilastoista. Tätä ennenkin sen markkinaosuus oli marginaalinen.
Sovelluskauppa

Samsung Waven julkaisun yhteydessä avattiin sovelluskauppa Samsung Apps. Sovelluskaupasta on mahdollista ladata sovelluksia Samsungin bada-käyttöjärjestelmälle. Sovelluskaupassa on tällä hetkellä yli 13 000 sovellusta, joita on ladattu yhteensä yli 100 miljoonaa kertaa.
Versiot

Samsungin ensimmäinen Wave S8500 puhelin sisälsi 1.0 version Bada käyttöjärjestelmästä. Pian puhelimen markkinoiden tulon jälkeen Samsung julkaisi 1.0.2 päivityksen Bada käyttöjärjestelmästä, sisältäen pieniä korjauksia eurooppalaisille käyttäjille. Bada versio 1.2 esiteltiin uuden S8530 Wave II puhelimen kera syksyllä 2010.
Nykyinen lippulaiva puhelin Samsung Wave 3 s8600 sisältää Bada 2.0 version.
Badalona

| Badalona |
| --- | --- |

 lippu:  vaakuna
 Badalona
 Koordinaatit: 41°26′56″N, 2°14′46″E 
Valtio:  Espanja
Itsehallintoalue:  Katalonia
Maakunta:  Barcelona
Comarca:  Barcelonès
Hallinto:  
 – Pormestari:  Maria Dolors Sabater i Puig
Väkiluku (1.1.2016):  215 634
Aikavyöhyke:  UTC+1
 – Kesäaika:  UTC+2
 
 www.badalona.cat 
Infobox OKVirheellinen NIMI-arvo: 
Badalona on kaupunki Kataloniassa, Koillis-Espanjassa. Se sijaitsee Välimeren rannalla noin kymmenen kilometriä Barcelonasta pohjoiseen, ja sen asukasluku on noin 215 000 (2015). Kaupunki lasketaan kuuluvaksi niin sanotun suur-Barcelonan alueeseen. Väkiluvultaan se on Katalonian kolmanneksi ja Espanjan 23. suurin kaupunki. Roomalaiset perustivat Badalonan 200-luvulla eaa. nimellä Baetulo.
Badalona on yksi Katalonian tärkeimmistä ja vanhimmista kaupungeista. Kaupungin aseman se sai vuonna 1897.
Kaupungista ovat kotoisin jalkapalloseura CF Badalona ja koripalloseura Joventut Badalona.
Historia

800- ja 900-luvuilla rakennettiin Badalonan keskiaikainen osa, jota nykyisin kutsutaan nimellä Dalt de la Vila. Kaupungin arkkitehtonisesti merkittävin rakennus on 1400-luvulla rakennettu Can Canyadón kartano, joka on samalla tyypillinen esimerkki Katalonian rannikon arkkitehtuurista. Muita Badalonan merkittäviä nähtävyyksiä ovat muun muassa Casa Pavillard (”Pavillardin talo”), joka on vuonna 1906 rakennettu arkkitehti Joan Amigó i Barrigan suunnittelema modernistityylinen rakennus, ja 1500-luvulta peräisin oleva Sant Jeroni de la Murtran luostari.
Kuvia

Kaupungintalo
Sant Jeroni de la Murtra
Casa Pavillard
La Torre Vella
Fàbrica G. de Andreis (La Llauna)
Can Canyadó
Pont del Petroli
Passeig de la Rambla
Aiheesta muualla

Kuvia tai muita tiedostoja aiheesta Badalona Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: es:Badalona
Käännös suomeksi
Bangassoun roomalaiskatolinen hiippakunta

Bangassoun roomalaiskatolinen hiippakunta on Keski-Afrikan tasavallassa toimiva katolisen kirkon hiippakunta. Se kattaa maantieteellisesti 134 284 neliökilometrin alueen, jonka asukkaista vuonna 2006 oli katolilaisia 27,5 %. Hiippakunta toimii Banguin alaisuudessa.
Bangassou perustettiin apostolisena prefektuurina 14. kesäkuuta 1954, ja sen prefektinä toimi Martin Bodewes (1955–1964). Bangassousta tuli hiippakunta 10. helmikuuta 1964, ja sen piispoina ovat toimineet Antoine Marie Maanicus (1964–2000) ja Juan-José Aguirre Muñoz (2000–). Vuonna 2004 Bangassou menetti osan alueestaan, kun Alindao irrotettiin siitä omaksi hiippakunnakseen.
Hiippakunnan pääkirkko on Bangassoun Saint Pierre Claver -tuomiokirkko.
Baixo Alentejo

Baixo Alentejo Portugalin kartalla
Baixo Alentejo on osa Alentejon aluetta Portugalissa. Se rajoittuu Alentejo Centraliin, Alentejo Litoraliin, Algarveen ja idässä Espanjaan.
Baixo Alentejon pinta-ala on 8 505 km² [lähde? ] ja väkiluku noin 126 692 (2011).
Kunnat

Aljustrel
Almodôvar
Alvito
Barrancos
Beja
Castro Verde
Cuba
Ferreira do Alentejo
Mértola
Moura
Ourique
Serpa
Vidigueira
Bangers

| Bangers |
| --- | --- |
Ohjaaja:  Andrew Upton
Käsikirjoittaja:  Andrew Upton
Tuottaja:   Andrew Upton  Cate Blanchett 
Säveltäjä:  Chris Abrahams
Kuvaaja:  Ross Emery
Leikkaaja:  Matt Villa
Pääosat:   Cate Blanchett  Lynette Curran 
Valmistustiedot
Valmistusmaa:  Australia
Ensi-ilta:  1999
Kesto:  9 min
Alkuperäiskieli:  englanti
Aiheesta muualla
IMDb 
Infobox OKNimi-testi OK: 
Bangers on australialainen lyhytelokuva vuodelta 1999. Sen ohjasi Andrew Upton ja pääosassa on Cate Blanchett.
Basil Radford

| Basil Radford> Henkilötiedot |
| --- | --- |
Syntynyt: 25. kesäkuuta 1897 Chester, Cheshire, Englanti, Yhdistynyt kuningaskunta
Kuollut: 20. lokakuuta 1952 (55 vuotta) Lontoo, Yhdistynyt kuningaskunta
Ammatti:  näyttelijä
Puoliso:  Shirley Deuchars (1926-1952)
Näyttelijä
Merkittävät roolit:  Charters: Nainen katoaa, Yöpikajuna
Aiheesta muualla
IMDb 
Elonet
Basil Radford (25. kesäkuuta 1897 Chester, Cheshire, Englanti, Yhdistynyt kuningaskunta – 20. lokakuuta 1952 Lontoo, Yhdistynyt kuningaskunta) oli brittiläinen elokuvanäyttelijä. Radford tuli tunnetuksi Alfred Hitchcockin elokuvasta Nainen katoaa, jossa hän yhdessä Naunton Waynen kanssa esitti Chartersia ja Caldicottia, kahta krikettihullua englantilaista. He esittivät samoja rooleja Yöpikajunassa ja samankaltaisia rooleja monissa muissa elokuvissa.